Neuvoston asetus (ETY) N:o 1413/82, annettu 18 päivänä toukokuuta 1982, rasva-alan yhteisestä markkinajärjestelystä annetun asetuksen N:o 136/66/ETY muuttamisesta



Virallinen lehti nro L 162 , 12/06/1982 s. 0006 - 0008

Suomenk. erityispainos Alue 3 Nide 15 s. 0027

Espanjank. erityispainos: Luku 03 Nide 25 s. 0163

Ruotsink. erityispainos Alue 3 Nide 15 s. 0027

Portugalink. erityispainos: Luku 03 Nide 25 s. 0163



NEUVOSTON ASETUS (ETY) N:o 1413/82, annettu 18 päivänä toukokuuta 1982, rasva-alan yhteisestä markkinajärjestelystä annetun asetuksen N:o 136/66/ETY muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(), ottaa huomioon talous- ja sosiaalikomitean lausunnon(), sekä katsoo, että asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 3454/80(), 4 artiklan 3 kohdassa ja 22 artiklan 3 kohdassa vahvistetaan oliiviöljyn, rapsin- ja rypsinsiementen sekä auringonkukansiementen markkinointivuosien alkamis- ja päättymispäivät, tietyissä tapauksissa saattaa osoittautua tarpeelliseksi muuttaa kyseisiä päiviä suhteellisen lyhyessä määräajassa; tämän vuoksi olisi säädettävä tarkoituksenmukaisesta menettelystä kyseisten muutosten tekemiseksi, asetuksen N:o 136/66/ETY 5 artiklassa otetaan käyttöön yhteisössä tuotetun oliiviöljyn tuotantotukijärjestelmä; kyseinen tuki myönnetään tosiasiallisesti tuotetun öljymäärän perusteella oliivinviljelijöille, jotka ovat asetuksen (ETY) N:o 1360/78(), sellaisena kuin se on viimeksi muutettuna asetuksella (ETY) N:o 3086/81(), ja asetuksen N:o 136/66/ETY mukaisesti hyväksyttyyn liittoon kuuluvan ryhmittymän jäseniä, sekä yksittäisille oliivinviljelijöille, jotka alistuvat kyseisen liiton valvontaan, asetuksella (ETY) N:o 2989/81() yhtäältä lykätään edellä tarkoitetun järjestelmän soveltamista markkinointivuoden 1982/1983 alkuun, toisaalta säilytetään kuluvana markkinointivuonna oliiviöljyntuottajien järjestöjä koskevat siirtymätoimenpiteet, jotka ovat olleet voimassa kolmen edellisen markkinointivuoden ajan, ottaen huomioon asetuksen (ETY) N:o 1360/78 täytäntöönpanoon tietyissä jäsenvaltioissa liittyvät vaikeudet on pelättävissä, että kyseisessä asetuksessa säädettyä järjestelmää ei sovelleta lähitulevaisuudessa; kyseinen järjestelmä, joka perustuu liiton toimintaan, ei lisäksi sovellu erityisen hyvin Kreikan oliivituotannon erityisrakenteeseen, tällä hetkellä tuottajajärjestöihin sovellettavien toimenpiteiden väliaikainen luonne estää lisäksi tukijärjestelmän tehokkaan hallinnoinnin, tällaisissa olosuhteissa olisi otettava käyttöön pysyvästi markkinointivuodesta 1982/1983 alkaen erityisjärjestelmä, joka perustuu tiettyjen tukijärjestelmän soveltamiseen liittyvien toimintojen suorittamisesta vastaavien oliivinviljelijäjärjestöjen tai näiden liittojen toimintaan, tuen ennakkomaksu olisi maksettava pelkästään liitoille, koska niiden toiminnalla olisi varmistettava niihin kuuluvien järjestöjen jäseninä olevien oliivinviljelijöiden tuotannon tehostettu valvonta, asetuksen N:o 136/66/ETY 22 artiklassa säädetään lisäksi tavoitehinnan ja interventiohinnan vahvistamisesta öljysiemenalalla, rapsin- ja rypsinsiementen tuotannon kehitys on aiheuttanut tiettyjä menekkivaikeuksia ja kuormittanut raskaasti yhteisön talousarviota; ilman uudelleenjärjestelyjä tällainen kehitys voimistuisi entisestään; kyseisellä alalla olisi myös vältettävä muita kuin toivottuja seurauksia, joita saattaisi aiheutua kilpailevien tuotteiden tuotantoa rajoittavien toimenpiteiden toteuttamisesta; enimmäistuotannon vahvistaminen siten, että sen ylittäminen vähentää seuraavan markkinointivuoden hintatakuuta, saattaa edistää yhteisön takuun parempaa suuntaamista ja tällä tavalla keventää yhteisön talousarvioon kohdistuvaa rasitusta; yhteisön takuuta on vähennettävä takuukynnyksen ylityksen perusteella ilman, että siitä aiheutuu kohtuutonta tuottajien tuloihin kohdistuvaa painetta, ja tämän vuoksi on välttämätöntä mukauttaa tavoitehintaa ja interventiohintaa kyseisen ylityksen perusteella, ON ANTANUT TÄMÄN ASETUKSEN: 1 artikla Muutetaan asetus N:o 136/66/ETY seuraavasti: 1. Korvataan 4 artiklan 3 kohta seuraavasti: "3. Jollei neuvosto määräenemmistöllä komission ehdotuksesta toisin päätä, oliiviöljyn markkinointivuosi alkaa 1 päivänä marraskuuta ja päättyy 31 päivänä lokakuuta seuraavana vuonna."2. Korvataan 5 artiklan 2 kohdan ensimmäinen luetelmakohta seuraavasti: "- tämän asetuksen mukaisesti hyväksytyn tuottajajärjestön jäseninä oleville oliivinviljelijöille tosiasiallisesti tuotetun öljymäärän mukaan,"3. Korvataan 5 artiklan 3 kohta seuraavasti: "3. Hyväksytyt tuottajajärjestöt tai niiden hyväksytyt liitot voivat osallistua 2 kohdan ensimmäisessä luetelmakohdassa tarkoitetun tosiasiallisen tuotannon määrittämiseen sekä 2 kohdan toisessa luetelmakohdassa tarkoitettujen tuotantokyvyn ja tuotosten määrittämiseen liittyviin tehtäviin."4. Korvataan 20 c artikla seuraavasti: "20 c artikla 1. Tässä asetuksessa tarkoitettujen hyväksyttyjen tuottajajärjestöjen on: a) koostuttava yksittäisistä oliivinviljelijöistä ja/tai oliivien ja oliiviöljyn tuotanto- ja jalostusjärjestöistä, joihin kuuluu ainoastaan oliivinviljelijöitä; b) kyettävä valvomaan jäsentensä oliivien- ja öljyntuotantoa; c) jos ne eivät kuulu hyväksyttyyn liittoon: - omattava valtuudet esittää tuotantotukihakemus kaikkien jäsentuottajien puolesta, - omattava valtuudet tuen vastaanottamiseen ja sen jakamiseen kaikkien jäsenten kesken heille kuuluvina osuuksina; d) jos ne kuuluvat liittoon, omattava valtuudet esittää liitolle tukihakemuksen jättämistä varten selvitys kunkin jäsenenä olevan oliivinviljelijän tuotannosta; e) täytettävä jäsenmäärää koskevat vähimmäisvaatimukset tai edustettava vähimmäisprosenttimäärä oliivinviljelijöistä tai öljyntuotannosta alueella, jonne ne on perustettu; f) pidättäydyttävä kaikessa toiminnassaan mahdollisesti jäseniksi hakevien tuottajien erityisesti kansalaisuuteen tai sijoittautumiseen perustuvasta syrjinnästä; g) sisällytettävä sääntöihinsä määräykset, joilla varmistetaan, että järjestön jäsenet, jotka haluavat luopua jäsenyydestään, voivat tehdä sen: - oltuaan mukana järjestössä sen hyväksymisen jälkeen vähintään kolmen vuoden ajan, ja - sillä edellytyksellä, että ne ilmoittavat kirjallisesti asiasta järjestölle viimeistään vuotta ennen luopumistaan. 2. Tässä asetuksessa tarkoitettujen hyväksyttyjen tuottajajärjestöjen liittojen on: a) muodostuttava ainoastaan 1 kohdassa tarkoitetuista järjestöistä; b) kyettävä sovittamaan yhteen ja tarkastamaan liiton muodostavien järjestöjen toimintaa; c) omattava valtuudet esittää yhteinen tukihakemus kaikkien järjestöjen jäseninä olevien tuottajien puolesta; d) omattava valtuudet tuen vastaanottamiseen ja sen jakamiseen osuuksina kaikille c alakohdassa tarkoitetuille tuottajille; e) muodostuttava jäsenjärjestöjen vähimmäismäärästä tai edustettava vähimmäismäärää kyseisen jäsenvaltion tuotannosta; f) sisällytettävä sääntöihinsä määräykset, joilla varmistetaan, että liittojen jäsenet, jotka haluavat luopua jäsenyydestään, voivat tehdä sen: - oltuaan mukana liitossa sen hyväksymisen jälkeen vähintään kolmen vuoden ajan, ja - sillä edellytyksellä, että ne ilmoittavat kirjallisesti asiasta liitolle viimeistään vuotta ennen luopumistaan. 3. Järjestön tai liiton hyväksyminen peruutetaan, jos hyväksymisen edellytykset eivät täyty tai ne eivät enää täyty. 4. Neuvosto antaa määräenemmistöllä komission ehdotuksesta yleiset säännöt tämän artiklan soveltamisesta. Yksityiskohtaiset säännöt tämän artiklan soveltamisesta annetaan 38 artiklassa säädettyä menettelyä noudattaen."5. Korvataan 20 d artikla seuraavasti: "20 d artikla 1. Hyväksytyt järjestöt tai liitot voivat pidättää maksuna erikseen määritettävän prosenttimäärän niille maksetun tuotantotuen määrästä. Kyseinen maksu on tarkoitettu korvaamaan 5 artiklan 3 kohdasta ja 20 c artiklasta johtuvan toiminnan aiheuttamat kustannukset. Neuvosto vahvistaa määräenemmistöllä komission ehdotuksesta ennen 1 päivää lokakuuta seuraavaksi markkinointivuodeksi sen prosenttimäärän tuotantotuesta, jonka hyväksytyt järjestöt tai liitot voivat pidättää maksuna. 2. Heti kun liitto on esittänyt tukihakemuksen, asianomainen jäsenvaltio voi maksaa kyseiselle liitolle erikseen määritettävän ennakkomaksun tuen määrästä. 3. Jos hinnat yhteisön markkinoilla ovat erikseen määritettävänä ajanjaksona tasolla, joka on lähellä interventiohintaa, 38 artiklassa säädettyä menettelyä noudattaen voidaan päättää, että tässä asetuksessa tarkoitetut hyväksytyt järjestöt tai liitot voivat tehdä kaupan pitämäänsä oliiviöljyä koskevia varastointisopimuksia. 4. Yksityiskohtaiset säännöt tämän artiklan soveltamisesta annetaan 38 artiklassa säädettyä menettelyä noudattaen."6. Korvataan 22 artiklan 3 kohta seuraavasti: "3. Jollei neuvosto määräenemmistöllä komission ehdotuksesta toisin päätä: - rapsin- ja rypsinsiementen markkinointivuosi alkaa 1 päivänä heinäkuuta ja päättyy 30 päivänä kesäkuuta, - auringonkukansiementen markkinointivuosi alkaa 1 päivänä elokuuta ja päättyy 31 päivänä heinäkuuta."7. Lisätään artikla seuraavasti: "24 a artikla 1. Neuvosto vahvistaa perustamissopimuksen 43 artiklan 2 kohdassa määrättyä menettelyä noudattaen vuosittain ja ensimmäisen kerran markkinointivuodeksi 1982/1983 rapsin- ja rypsinsiementen takuukynnyksen yhteisössä. 2. Rapsin- ja rypsinsiementen takuukynnys määritetään ottaen huomioon viiteajanjakson tuotanto ja kysynnän ennakoitava kehitys. 3. Jos keskimääräinen todellinen tuotanto kolmen viimeisen markkinointivuoden aikana ylittää kyseiseksi markkinointivuodeksi vahvistetun takuukynnyksen, seuraavan markkinointivuoden tavoitehinnasta ja interventiohinnasta vähennetään ylityksen perusteella laskettava summa. Hintoja vahvistettaessa neuvosto määrittää samaa menettelyä noudattaen: - määrän, joka vähennetään tavoitehinnasta ja interventiohinnasta, kun tuotantomäärä ylitetään, - enimmäismäärän, joka voidaan vähentää tavoitehinnasta ja interventiohinnasta. 4. Yksityiskohtaiset säännöt tämän artiklan soveltamisesta annetaan 38 artiklassa säädettyä menettelyä noudattaen." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan kaikkiin tuotteisiin markkinointivuoden 1982/1983 alkamispäivästä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä toukokuuta 1982. Neuvoston puolesta Puheenjohtaja P. de KEERSMAEKER () EYVL N:o C 104, 26.4.1982, s. 25 () EYVL N:o C 114, 6.5.1982, s. 1 () EYVL N:o 172, 30.9.1966, s. 3025/66 () EYVL N:o L 360, 31.12.1980, s. 16 () EYVL N:o L 166, 23.6.1978, s. 1 () EYVL N:o L 310, 30.10.1981, s. 3 () EYVL N:o L 299, 20.10.1981, s. 15